Ερμηνευτική ανακοίνωση της Επιτροπής σχετικά με τις διαδικασίες έγκρισης και εγγραφής οχημάτων που έχουν εγγραφεί προηγουμένως σε άλλο κράτος μέλος (96/C 143/04)

Ι. ΕΙΣΑΓΩΓΗ

Σκοπός της παρούσας ερμηνευτικής ανακοίνωσης είναι να προσδιοριστούν οι αρχές του κοινοτικού δικαίου που διέπουν τους όρους έγκρισης και εγγραφής στα κράτη μέλη οχημάτων που έχουν εγγραφεί προηγουμένως σε άλλα κράτη και να περιγραφούν τα δικαιώματα που προκύπτουν για τους ιδιώτες από την άμεση εφαρμογή του κοινοτικού δικαίου καθώς και οι εγγυήσεις για τη διαδικασία τις οποίες δύνανται να αναμένουν στο πλαίσιο αυτό. Η παρούσα ανακοίνωση αποτελεί ενημέρωση της ανακοίνωσης 88/C 281/08 της Επιτροπής (1) την οποία υποκαθιστά πλήρως.

Η ανακοίνωση 88/C 281/08 αποδείχθηκε ιδιαίτερα πειστική και χρήσιμη, και αποτέλεσε τη βάση για το διακανονισμό πολυάριθμων υποθέσεων. Εγκρίνοντας και δημοσιεύοντας την ερμηνεία της για τις αρχές του κοινοτικού δικαίου που εφαρμόζονται στον τομέα αυτό, η Επιτροπή παρέχει στους οικονομικούς φορείς, στις αρχές των κρατών μελών και γενικά στους πολίτες της Κοινότητας τους οποίους αφορά πρωτίστως, ως καταναλωτές, η παρούσα ανακοίνωση, ένα σαφές σημείο αναφοράς σχετικά με την άποψη που προτίθεται να υποστηρίξει για την υπεράσπιση του κοινοτικού συμφέροντος, σύμφωνα με τα καθήκοντα και τις αρμοδιότητες που της αναθέτει το άρθρο 155 της συνθήκης.

Κατά τη διάρκεια των τελευταίων ετών, οι εθνικές διαδικασίες έγκρισης και εγγραφής οχημάτων αποτέλεσαν το αντικείμενο πολυάριθμων καταγγελιών στην Επιτροπή, με τις οποίες αμφισβητείται το συμβιβάσιμο των διαδικασιών αυτών με το κοινοτικό δίκαιο, και ιδιαίτερα με τα άρθρα 30 και 36 της συνθήκης τα οποία αφορούν την ελεύθερη κυκλοφορία των εμπορευμάτων.

Η εμπειρία που αποκόμισε η Επιτροπή, στο πλαίσιο των παρεμβάσεών της στα ενδιαφερόμενα κράτη μέλη με σκοπό τη διευθέτηση των εν λόγω διαδικασιών, της επέτρεψε να καθορίσει ορισμένες γενικές αρχές για την αξιολόγηση της συμβατότητας των προαναφερθεισών εθνικών διαδικασιών με τα άρθρα 30 και 36 της συνθήκης.

Η Επιτροπή μεριμνά για την εφαρμογή της νομολογίας του Ευρωπαϊκού Δικαστηρίου το οποίο, σύμφωνα με το άρθρο 164 της συνθήκης, εξασφαλίζει την τήρηση του δικαίου κατά την ερμηνεία και την εφαρμογή της συνθήκης ΕΚ. Το Δικαστήριο είχε την ευκαιρία να αποφανθεί για διάφορες πτυχές αυτών των διαδικασιών σε πολυάριθμες αποφάσεις, και ιδίως στην απόφαση της 12ης Ιουνίου 1986 για την υπόθεση 50-85 ιδίως [Schloh κατά Auto contrτle technique (2)], στην απόφαση της 11ης Ιουνίου 1987 για την υπόθεση 406-85 [Gofette et Gillard (3)] και στην απόφαση της 17ης Ιουνίου 1987 για την υπόθεση 154-85 [Επιτροπή κατά Ιταλίας (4)]. Οι αποφάσεις αυτές περιέχουν σημαντικές διευκρινίσεις για ορισμένα ειδικά σημεία του θέματος. Έτσι, επιβεβαιώθηκαν σε μεγάλο βαθμό οι αρχές που είχε καθορίσει η Επιτροπή.

Η Επιτροπή είναι συνεπώς σε θέση να υπενθυμίσει και να συστηματοποιήσει τις αρχές που διέπουν την εφαρμογή των άρθρων 30 και 36 της συνθήκης και του παράγωγου κοινοτικού δικαίου στις εφαρμοζόμενες από τα κράτη μέλη διαδικασίες έγκρισης και εγγραφής οχημάτων από άλλα κράτη μέλη.

Η παρούσα ανακοίνωση εντάσσεται επομένως στα πλαίσια του στόχου περί διαφάνειας του κοινοτικού δικαίου και αφορά, λόγω του αντικειμένου της, ένα ζήτημα πρακτικής σημασίας για τους πολίτες της Ένωσης. Αντικατοπτρίζει τη σημερινή πραγματικότητα όσον αφορά τη λειτουργία της εσωτερικής αγοράς στο νέο πλαίσιο της Ευρωπαϊκής Ένωσης που εγκαθιδρύθηκε με τη συνθήκη του Μάαστριχτ.

Από την 1η Ιανουαρίου 1993, η εσωτερική αγορά αποτελεί ένα χώρο χωρίς σύνορα στον οποίο κυκλοφορούν ελεύθερα τα εμπορεύματα, τα πρόσωπα, οι υπηρεσίες και τα κεφάλαια. Από την ημερομηνία αυτή, τα κράτη μέλη εφαρμόζουν την οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν την έγκριση των οχημάτων με κινητήρα και των ρυμουλκουμένων τους (5), όπως τροποποιήθηκε από την οδηγία 92/53/ΕΟΚ του Συμβουλίου, της 18ης Ιουνίου 1992 (6). Η οδηγία 92/53/ΕΟΚ συνεπάγεται την προοδευτική αντικατάσταση των εθνικών συστημάτων έγκρισης οχημάτων από μια κοινοτική διαδικασία έγκρισης. Βάσει των προϋποθέσεων και του χρνοδιαγράμματος που καθορίζει η εν λόγω οδηγία, και χωρίς να λαμβάνεται υπόψη καμία φορολογική πτυχή του ζητήματος αυτού, η εν λόγω «έγκριση ΕΟΚ» επιτρέπει, από τη στιγμή που θα ληφθεί σε ένα κράτος μέλος, την εγγραφή, την πώληση και τη θέση σε λειτουργία του αναφερόμενου σ' αυτήν τύπου οχήματος, σε καινουργή κατάσταση και σε οποιοδήποτε άλλο κράτος μέλος με την επίδειξη ενός ισχύοντος πιστοποιητικού συμμόρφωσης.

ΙΙ. ΓΕΝΙΚΑ

1. Κατηγορίες οχημάτων

Στόχος της παρούσας ανακοίνωσης είναι να διευκολυνθούν οι μεταβιβάσεις ιδιωτικών οχημάτων και η εγγραφή τους από τους πολίτες της Ένωσης εντός αυτής. Συνεπώς, η ανακοίνωση αυτή αφορά κατά πρώτο λόγο και κυρίως τα οχήματα της κατηγορίας Μ1, στο εξής ονομαζόμενα «ιδιωτικά οχήματα», δηλαδή τα οχήματα με κινητήρα τα οποία χρησιμοποιούνται για τη μεταφορά προσώπων και περιλαμβάνουν το πολύ οκτώ θέσεις καθημένων πέραν του καθίσματος του οδηγού. (7).

Στην πράξη, κάθε χρόνο, χιλιάδες πολίτες της Κοινότητας ζητούν την εγγραφή, στο κράτος μέλος στο οποίο κατοικούν, οχήματος το οποίο προηγουμένως ήταν εγγεγραμμένο σε άλλο κράτος μέλος.

Μπορεί, ιδίως, να πρόκειται για:

- το όχημα του ίδιου του αιτούντος την εγγραφή προσώπου, το οποίο μεταφέρθηκε λόγω αλλαγής του τόπου κατοικίας του 7

- μεταχειρισμένο όχημα, το οποίο αποκτήθηκε σε άλλο κράτος μέλος είτε από μεταπωλητή, είτε από τον ίδιο τον αιτούντα την εγγραφή 7

- όχημα που προέρχεται από την αγορά νέων οχημάτων άλλου κράτους μέλους, το οποίο ο αιτών την εγγραφή απέκτησε είτε ο ίδιος είτε με την παρέμβαση μεσάζοντα, συνήθως για να επωφεληθεί από το ότι η τιμή αγοράς εκτός φόρου στο κράτος αυτό είναι χαμηλότερη. Στην περίπτωση αυτή το όχημα εγγράφεται προσωρινά στο κράτος αγοράς για τις ανάγκες της οδικής μεταφοράς του.

Οι προαναφερθείσες περιπτώσεις παρουσιάζουν σημαντικές διαφορές μεταξύ τους, κυρίως από φορολογική άποψη, δημιουργούν όμως παρεμφερή προβλήματα όσον αφορά τους όρους έγκρισης και εγγραφής στο κράτος μέλος προορισμού.

Το σύστημα έγκρισης ΕΟΚ εφαρμόζεται προαιρετικά από 1ης Ιανουαρίου 1993 και από την 1η Ιανουαρίου 1996 καθίσταται υποχρεωτικό για τους νέους τύπους ιδιωτικών οχημάτων.

Οι αρχές που διατυπώνονται στην ανακοίνωση θα εφαρμόζονται επίσης στα βαρέα οχήματα (φορτηγά, λεωφορεία και πούλμαν), στα οχήματα που ανήκουν σε κατηγορίες άλλες εκτός της Μ1 και στα δίκυκλα ή τρίκυκλα οχήματα με κινητήρα (μοτοποδήλατα, μοτοσικλέτες, τρίκυκλα και τετράκυκλα). Οι περιπτώσεις ωστόσο αυτές αφορούν σπανιότερα τους πολίτες της Ένωσης. Κατά τη στιγμή της εφαρμογής των οριζόμενων στην παρούσα ανακοίνωση αρχών, τα χαρακτηριστικά και η ιδιαίτερη χρήση ορισμένων από τα οχήματα αυτά θα πρέπει να ληφθούν υπόψη σύμφωνα με την αρχή της αναλογικότητας.

Όσον αφορά τα βαρέα οχήματα (φορτηγά, λεωφορεία και πούλμαν) και τα οχήματα κατηγοριών άλλων πλην της Μ1, η εθνική έγκριση τύπου θα εξακολουθήσει να ισχύει μέχρι την έκδοση των τελευταίων ειδικών οδηγιών και την υποχρεωτική εφαρμογή της έγκρισης ΕΟΚ.

Όσον αφορά τα δίκυκλα ή τρίκυκλα οχήματα με κινητήρα [μοτοποδήλατα, μοτοσικλέτες, τρίκυκλα και τετράκυκλα που καλύπτονται από την οδηγία 92/61/ΕΟΚ του Συμβουλίου (8)] οι εθνικές εγκρίσεις εξακολουθούν να ισχύουν αλλά αφορούν μόνο τα συστήματα και τα κατασκευαστικά στοιχεία που δεν αποτέλεσαν το αντικείμενο εναρμόνισης μέσω ειδικών οδηγιών. Πράγματι, στον τομέα αυτό οι εκδοθείσες ειδικές οδηγίες εφαρμόζονται ήδη υποχρεωτικά σε όλα τα κράτη μέλη. Συνεπώς, όταν θεσπιστεί η έγκριση ΕΟΚ για τα βαρέα οχήματα και τα δίκυκλα ή τρίκυκλα οχήματα, οι κατωτέρω περιγραφόμενες αρχές, οι οποίες βασίζονται στην ήδη υφιστάμενη έγκριση ΕΟΚ για τα ιδιωτικά αυτοκίνητα, θα εφαρμοστούν και για τα οχήματα αυτά. Μέχρι τότε, σε περιπτώσεις εθνικής έγκρισης, οι κατευθυντήριες γραμμές που περιέχονται στην παρούσα ανακοίνωση θα ισχύουν τόσο για τα ιδιωτικά οχήματα με εθνική έγκριση, όσο και για τα βαρέα οχήματα και τα δίκυκλα ή τρίκυκλα οχήματα.

2. Καινουργή ή μεταχειρισμένα οχήματα

Η Επιτροπή διαπιστώνει ότι η υφιστάμενη διαφορά μεταξύ οχημάτων που έχουν προηγουμένως εγγραφεί σε άλλο κράτος μέλος και εκείνων που εγγράφονται για πρώτη φορά δεν συμπίπτει απαραίτητα με τη διαφορά μεταξύ μεταχειρισμένων και καινουργών οχημάτων. Η κατάσταση διαφέρει ανάλογα με το εάν το ζήτημα εξετάζεται από διοικητική, εμπορική ή φορολογική άποψη. Εν πάση περιπτώσει, η παρούσα ανακοίνωση καλύπτει τα οχήματα που έχουν προηγουμένως εγγραφεί σε άλλο κράτος μέλος ανεξαρτήτως του εάν πρόκειται για καινουργή ή μεταχειρισμένα.

Εξάλλου, η Επιτροπή υπογραμμίζει ότι δεν είναι λογικό να εφαρμόζεται σε καινουργές όχημα αυστηρότερη μεταχείριση κατά τη διενέργεια ορισμένων ελέγχων, απαραίτητων για λόγους ασφαλείας, απ' ό,τι για το ίδιο μοντέλο μεταχειρισμένου οχήματος. Πράγματι, αν ο λόγος διενέργειας αυτών των ελέγχων είναι η οδική ασφάλεια, ένα καινουργές όχημα προσφέρει, καταρχήν, περισσότερες εγγυήσεις ασφάλειας.

3. Η έννοια της εγγραφής

Στο πλαίσιο εξάλλου της παρούσας ανακοίνωσης, η Επιτροπή θεωρεί ως εγγεγραμμένα οχήματα τα οχήματα που φέρουν πινακίδα οριστικής εγγραφής, η οποία χορηγήθηκε από τις αρμόδιες αρχές κράτους μέλους, καθώς και εκείνα που φέρουν προσωρινές πινακίδες, τις λεγόμενες «διέλευσης» (transit) ή «τελωνείου» οι οποίες, ενώ χρησιμοποιούνται στο πλαίσιο συγκεκριμένων περιστάσεων, αποτελούν ταυτόχρονα απόδειξη ότι τηρούνται οι απαραίτητοι φορολογικοί όροι και κανόνες ασφαλείας για τη νόμιμη κυκλοφορία ενός οχήματος. Η Επιτροπή θεωρεί επίσης ότι η χρονική διάρκεια κατά την οποία το όχημα παρέμεινε εγγεγραμμένο σε κράτος μέλος πριν από τη μεταφορά σε άλλο κράτος μέλος δεν έχει, από νομική άποψη, ιδιαίτερη σημασία για το χαρακτηρισμό ενός οχήματος ως εγγεγραμμένου και συνεπώς, για την εφαρμογή της παρούσας ανακοίνωσης, εκτός των φορολογικού χαρακτήρα ζητημάτων που εκτίθενται στο σημείο V.

4. Μεσάζοντες

Η παρούσα ανακοίνωση αφορά τα κρατικά μέτρα, ερμηνευόμενα διασταλτικώς, τα οποία περιλαμβάνουν ορισμένες μεθοδεύσεις των κατασκευαστών ή των αντιπροσώπων τους όταν αναλαμβάνουν, με ανάθεση, ορισμένα καθήκοντα δημοσίου δικαίου. Αντίθετα, η ανακοίνωση δεν αφορά τα καθαρώς ιδιωτικού χαρακτήρα μέτρα που λαμβάνουν οι οικονομικοί φορείς και τα οποία μπορούν να αποτελέσουν το αντικείμενο ανάλυσης βάσει του κοινοτικού δικαίου περί ανταγωνισμού (άρθρα 85 και επόμενα της συνθήκης και το αντίστοιχο παράγωγο δίκαιο).

Πρέπει πάντως να διευκρινισθούν οι δυνατότητες που προσφέρονται, στο πλαίσιο του ισχύοντος σήμερα κοινοτικού δικαίου, στον κοινοτικό πολίτη ο οποίος επιθυμεί να αποκτήσει καινουργές όχημα σε κράτος μέλος άλλο από εκείνο της κατοικίας του. Στις υπηρεσίες της Επιτροπής υποβάλλονται συχνά σχετικά ζητήματα προς εξέταση. Στον κοινοτικό πολίτη προσφέρονται τρεις δυνατότητες:

α) να αποκτήσει ο ίδιος το όχημα από αντιπρόσωπο εγκατεστημένο σε άλλο κράτος μέλος 7

β) να αποκτήσει το όχημα με τη βοήθεια μεσάζοντα. Στην περίπτωση αυτή η Επιτροπή υπενθυμίζει ότι η δραστηριότητα των μεσαζόντων αυτοκινήτων, οι οποίοι πρέπει να είναι εκ των προτέρων και γραπτώς εξουσιοδοτημένοι από τον τελικό αγοραστή, διέπεται από την ανακοίνωση 91/C 329/06 (9). Η παρούσα ανακοίνωση δεν επηρεάζει κατά κανένα τρόπο την εφαρμογή της ανακοίνωσης σχετικά με τους εν λόγω μεσάζοντες 7

γ) να αποκτήσει το όχημα στο πλαίσιο των δυνατών συναλλαγών μεταξύ αντιπροσώπων από διαφορετικά κράτη μέλη οι οποίοι ανήκουν στο ίδιο δίκτυο διανομής συγκεκριμένης μάρκας (π.χ. μέσω αντιπροσώπου του κράτους μέλους διαμονής του αγοραστή ο οποίος παραγγέλλει το όχημα σε αντιπρόσωπο της ίδιας μάρκας εγκατεστημένο σε άλλο κράτος μέλος) (10).

Η Επιτροπή επιθυμεί τέλος να διευκρινίσει ότι, από την 1η Ιανουαρίου 1994, και λόγω της θέσης σε ισχύ της συμφωνίας για τον Ευρωπαϊκό Οικονομικό Χώρο, οι αρχές που αναπτύσσονται την παρούσα ανακοίνωση και προκύπτουν από τα άρθρα 30 και 36 της συνθήκης ΕΚ πρέπει να εφαρμόζονται και στα προϊόντα προέλευσης των χωρών μελών της ΕΖΕΣ οι οποίες αποτελούν συμβαλλόμενα μέρη της συμφωνίας.

Οι εν λόγω διατάξεις της συνθήκης αποτελούν μέρος του κοινοτικού κεκτημένου το οποίο περιλαμβάνεται αυτούσιο στα άρθρα 11 και 13 της συμφωνίας για τον Ευρωπαϊκό Οικονομικό Χώρο, άρθρα τα οποία, με την επιφύλαξη της μελλοντικής εξέλιξης της νομολογίας, ερμηνεύονται, κατά τη θέση τους σε ισχύ και την εφαρμογή τους, σύμφωνα με τη νομολογία το Δικαστηρίου των Ευρωπαϊκών Κοινοτήτων που ίσχυε πριν από την ημερομηνία υπογραφής της συμφωνίας ΕΟΧ.

Πρέπει ωστόσο να υπογραμμιστεί ότι ενώ δεν θίγεται προφανώς το καθεστώς θέσης σε ελεύθερη κυκλοφορία το οποίο εφαρμόζεται μεταξύ των κρατών μελών της Κοινότητας, η συμφωνία ΕΟΧ περιορίζει την εφαρμογή των προαναφερθεισών αρχών στα προϊόντα που προέρχονται από τα συμβαλλόμενα μέρη. Συνεπώς, η επέκταση της εφαρμογής του καθεστώτος που προβλέπεται για τα προϊόντα κοινοτικής προέλευσης πρέπει να περιοριστεί σε εκείνα μόνο τα προϊόντα που προέρχονται από τις χώρες μέλη της ΕΖΕΣ οι οποίες είναι συμβαλλόμενα μέρη της συμφωνίας ΕΟΧ.

Όσον αφορά την εφαρμογή του παράγωγου δικαίου, για το οποίο γίνεται λόγος στην παρούσα ανακοίνωση, στις χώρες μέλη της ΕΖΕΣ οι οποίες παραμένουν συμβαλλόμενα μέρη της συμφωνίας, πρέπει να σημειωθεί ότι ισχύουν τα οριζόμενα στη συμφωνία ΕΟΧ και ιδίως οι ιδιαίτεροι κανόνες που προβλέπονται στο παράρτημα ΙΙ της εν λόγω συμφωνίας το οποίο αφορά τα οχήματα με κινητήρα. Πρέπει να υπογραμμιστεί ότι τα συμβαλλόμενα μέρη έλαβαν ρητώς γνώση της ανακοίνωσης της Επιτροπής 88/C 281/08, της οποίας η παρούσα ανακοίνωση αποτελεί την ενημερωμένη έκδοση.

ΙΙΙ. ΣΥΜΒΙΒΑΣΙΜΟ, ΜΕ ΤΟ ΚΟΙΝΟΤΙΚΟ ΔΙΚΑΙΟ, ΤΩΝ ΔΙΑΔΙΚΑΣΙΩΝ ΕΓΚΡΙΣΗΣ ΚΑΙ ΕΓΓΡΑΦΗΣ ΟΧΗΜΑΤΩΝ ΠΟΥ ΕΙΧΑΝ ΠΡΟΗΓΟΥΜΕΝΩΣ ΕΓΓΡΑΦΕΙ ΣΕ ΑΛΛΑ ΚΡΑΤΗ ΜΕΛΗ

Κατά την έγκριση και την εγγραφή σε κράτος μέλος ενός οχήματος που προηγουμένως είχε εγγραφεί σε άλλο κράτος μέλος προκύπτουν δύο προβλήματα που πρέπει να διαχωριστούν:

- το πρώτο αφορά τον έλεγχο των τεχνικών χαρακτηριστικών του οχήματος και των συνοδευτικών εγγράφων (σημείο 1) 7

- το δεύτερο αφορά τον έλεγχο της κατάστασης στην οποία βρίσκεται το όχημα (σημείο 2).

Εξάλλου πρέπει να δίνονται στον αιτούντα την εγγραφή, ορισμένες εγγυήσεις όσον αφορά τη διαδικασία, σε περίπτωση που η εν λόγω αίτηση απορριφθεί (σημείο 3).

1. Έλεγχος των τεχνικών χαρακτηριστικών του οχήματος και των συνοδευτικών του εγγράφων (έγκριση)

Τα οχήματα πρέπει, σε γενικές γραμμές, να παρουσιάζουν ορισμένα τεχνικά χαρακτηριστικά τα οποία καθορίζονται με υποχρεωτικές προδιαγραφές. Όπως προαναφέρθηκε, για τα ιδιωτικά οχήματα οι εν λόγω προδιαγραφές έχουν ήδη εναρμονιστεί σε κοινοτικό επίπεδο από την 1η Ιανουαρίου 1993. Για τις υπόλοιπες κατηγορίες οχημάτων, οι τεχνικές προδιαγραφές έχουν εναρμονιστεί σε μεγάλο βαθμό, χωρίς όμως η εναρμόνιση αυτή να είναι ακόμη πλήρης. Συνεπώς, παρουσιάζονται δύο υποθέσεις:

1.1. Η εθνική έγκριση

Από 1ης Ιανουαρίου 1996 η έγκριση νέων τύπων ιδιωτικών οχημάτων στηρίζεται στην έγκριση ΕΟΚ.

Για τις λοιπές κατηγορίες οχημάτων η εθνική έγκριση θα εξακολουθήσει να υφίσταται ελλείψει ενός ολοκληρωμένου συστήματος έγκρισης ΕΟΚ. Αυτός ο τύπος έγκρισης περιλαμβάνει πάντως στοιχεία της «έγκρισης ΕΟΚ» (μερική έγκριση ΕΟΚ), εκ των οποίων ορισμένα είναι υποχρεωτικά, ενώ άλλα, προαιρετικά, μπορεί να επιλεγούν από τον κατασκευαστή.

Έτσι, στις περιπτώσεις μοντέλων που έχουν λάβει «εθνική έγκριση», οι ενδιαφερόμενοι ιδιώτες αντιμετωπίζουν συχνά διαφόρων ειδών προβλήματα.

Καταρχάς, πρέπει να υπογραμμιστεί ότι ένα όχημα το οποίο, κατά τη στιγμή υποβολής αίτησης για εγγραφή του σε κράτος μέλος, είναι ήδη εγγεγραμμένο σε άλλο κράτος μέλος, έχει υποβληθεί, καταρχήν, σε αυτό το δεύτερο κράτος μέλος, σε έλεγχο των τεχνικών του χαρακτηριστικών. Με τον έλεγχο αυτό, εφόσον έχει πραγματοποιηθεί στο πλαίσιο «έγκρισης εθνικής ισχύος», εξακριβώνεται το κατά πόσον τηρούνται οι εφαρμοζόμενες τεχνικές προδιαγραφές, εναρμονισμένες ή εθνικές, ανάλογα με την περίπτωση. Το αποτέλεσμα του ελέγχου αυτού επιβεβαιώνεται με το πιστοποιητικό συμμόρφωσης στον αντίστοιχο τύπο, το οποίο εκδίδεται από τον κατασκευαστή.

Πάντως, όπως αποφάνθηκε το Δικαστήριο με την απόφαση για την υπόθεση Goefette et Gilliard, η καθιέρωση από ένα κράτος μέλος συστήματος έγκρισης οχημάτων που εισάγονται (11) από άλλο κράτος μέλος στο οποίο είχαν ήδη εγκριθεί, δεν είναι, από μόνο του, ασυμβίβαστο με τα άρθρο 30 και 36 της συνθήκης υπό τον όρο ότι πληρούνται ορισμένες προϋποθέσεις. Πράγματι, παρότι τα κράτη μέλη έχουν το δικαίωμα, στην περίπτωση κατά την οποία χρησιμοποιείται η εθνική έγκριση, να επικαλούνται το άρθρο 36 για να θεσπίζουν διατάξεις και να προβλέπουν ελέγχους με σκοπό τη διαφύλαξη της οδικής ασφάλειας, εντούτοις πρέπει να τηρούν τις προϋποθέσεις που ορίζονται με την εν λόγω διάταξη, όπως αυτές ερμηνεύτηκαν από το Δικαστήριο. Όσον αφορά τα ιδιαίτερα προβλήματα που τίθενται στις μεταβιβάσεις οχημάτων μεταξύ κρατών μελών, πρέπει να σημειωθεί ότι οι αποφάσεις του Δικαστηρίου στην υπόθεση Gofette et Gilliard όσο και στο πλαίσιο άλλων υποθέσεων που αναφέρονται στην παρούσα ανακοίνωση βασίστηκαν στο άρθρο 36 της συνθήκης και ιδίως στις σχετικές αναφορές περί προστασίας της υγείας και της ζωής των ανθρώπων, για να αιτιολογήσουν ενδεχομένως ορισμένους ελέγχους που γίνονται στα οχήματα σχετικά με τις τεχνικές προδιαγραφές ή την κατάσταση στην οποία βρίσκεται το όχημα. Κατά τη γνώμη πάντως της Επιτροπής, και σύμφωνα με τη νομολογία του Δικαστηρίου σε άλλους τομείς, η ίδια ανάλυση είναι δυνατή για ορισμένα μέτρα που λαμβάνουν τα κράτη μέλη προκειμένου να υλοποιήσουν στόχους νόμιμους από την άποψη του κοινοτικού δικαίου. Οι λόγοι αυτοί, οι οποίοι δεν αναφέρονται στο άρθρο 36 της συνθήκης, θεωρήθηκαν από το Δικαστήριο ως περιπτώσεις επιτακτικής ανάγκης που μπορούν να αιτιολογήσουν τη λήψη ορισμένων μέτρων τα οποία, καταρχήν, παρεμποδίζουν το ενδοκοινοτικό εμπόριο. Τα μέτρα αυτά πρέπει να χαρακτηρίζονται από αναλογικότητα και σε καμία περίπτωση δεν πρέπει να εισάγουν διακρίσεις έναντι οχημάτων που προέρχονται από άλλα κράτη μέλη.

Σε κάθε περίπτωση, πρέπει να δοθεί ιδιαίτερη προσοχή σε δύο πτυχές των συστημάτων έγκρισης και εγγραφής των οχημάτων από άλλα κράτη μέλη:

- το ένα είναι πρόβλημα ουσίας, δεδομένου ότι πρέπει να αποφασιστεί ποιες τεχνικές προδιαγραφές υποχρεούται να πληροί το όχημα 7

- το άλλο είναι πρόβλημα απόδειξης, το οποίο αφορά τα έγγραφα σχετικά με τα τεχνικά χαρακτηριστικά του οχήματος.

1.1.1. Τεχνικές προδιαγραφές τις οποίες θα πρέπει να πληροί το όχημα το οποίο προηγουμένως έχει εγγραφεί σε άλλο κράτος μέλος

Τα κράτη μέλη μπορούν να αποδεχτούν την εγγραφή οχήματος το οποίο προηγουμένως έχει εγκριθεί και εγγραφεί σε άλλο κράτος μέλος, μόνο υπό την προϋπόθεση ότι το εν λόγω όχημα συμφωνεί με τύπο που είναι εγκεκριμένος στο έδαφός τους ή ανταποκρίνεται αυστηρά στις προδιαγραφές που ισχύουν στο έδαφός τους. Σχετικά με το θέμα αυτό πρέπει να υπενθυμιστεί ότι το εν λόγω ζήτημα τίθεται μόνο στην περίπτωση έγκρισης εθνικής ισχύος, καθότι στις περιπτώσεις μοντέλων οχημάτων τα οποία έχουν λάβει την «έγκριση ΕΟΚ», η αίτηση ισχύει εξ ορισμού σε όλα τα κράτη μέλη.

Όπως τόνισε το Δικαστήριο στην απόφασή του της 28ης Ιανουαρίου 1986 στην υπόθεση 188/84, Επιτροπή κατά Γαλλίας (12), είναι αντίθετο προς την αρχή της αναλογικότητας να απαιτείται, βάσει μιας εθνικής ρύθμισης, να συμφωνούν απόλυτα τα εισαγόμενα προϊόντα με τις διατάξεις ή τα τεχνικά χαρακτηριστικά που ισχύουν για τα προϊόντα που κατασκευάζονται στο συγκεκριμένο κράτος μέλος ενώ τα εν λόγω εισαγόμενα προϊόντα εγγυώνται το ίδιο επίπεδο ασφάλειας για τους χρήστες. Εξάλλου, σύμφωνα με πάγια νομολογία του Δικαστηρίου, εναπόκειται στις εθνικές αρχές που επικαλούνται το άρθρο 36 της συνθήκης να αποδείξουν, σε κάθε συγκεκριμένη περίπτωση, ότι η λήψη μέτρων που παρεμποδίζει το κοινοτικό εμπόριο είναι απαραίτητη για την αποτελεσματική προστασία συμφέροντος στο οποίο αφορά το μέτρο αυτό και ιδίως ότι η εισαγωγή του εν λόγω προϊόντος θα θέσει σε σοβαρό κίνδυνο την υγεία και τη ζωή των ανθρώπων.

Στο συγκεκριμένο θέμα, η μόνη περίπτωση η οποία θα μπορούσε λογικά να υποστηριχθεί είναι εκείνη κατά την οποία ένα όχημα το οποίο έχει λάβει έγκριση σύμφωνα με τους κανόνες άλλου κράτους μέλους, και ενδεχομένως - αλλά όχι απαραιτήτως - παρουσιάζει τεχνικά χαρακτηριστικά διαφορετικά από εκείνα που ορίζονται στη νομοθεσία του κράτους μέλους προορισμού ή από εκείνα που παρουσιάζει ο αντίστοιχος εγκριθείς τύπος σε αυτό το κράτος μέλος, αποτελεί σοβαρό κίνδυνο για την υγεία, τη ζωή των ανθρώπων ή του περιβάλλοντος.

Εξυπακούεται ότι τα κράτη μέλη δεν μπορούν επικαλούμενα λόγους που συνδέονται με τα τεχνικά χαρακτηριστικά του οχήματος να αρνηθούν την έγκριση και την εγγραφή οχήματος το οποίο προηγουμένως έχει εγκριθεί και εγγραφεί σε άλλο κράτος μέλος 7 αυτό μπορεί να γίνει μόνο για λόγους οι οποίοι απαριθμούνται στο άρθρο 36 ή για λόγους επιτακτικής ανάγκης τους οποίους τα κράτη οφείλουν να διευκρινίσουν και να αιτιολογήσουν. Η περίπτωση κατά την οποία ένα όχημα εγκεκριμένο και εγγεγραμμένο σε άλλο κράτος μέλος δεν αντιστοιχεί σε εγκεκριμένο τύπο στο κράτος μέλος προορισμού ή παρουσιάζει τεχνικά χαρακτηριστικά διαφορετικά από αυτά που προβλέπει η νομοθεσία του κράτους αυτού δεν αποτελεί, από μόνη της, επαρκή αιτιολόγηση για άρνηση έγκρισης και εγγραφής του συγκεκριμένου οχήματος.

1.1.2. Έγγραφα σχετικά με τα τεχνικά χαρακτηριστικά του οχήματος

Στην προαναφερθείσα απόφαση στην υπόθεση Gofette et Gilliard, το Δικαστήριο έκρινε ότι «τα άρθρα 30 και 36 της συνθήκης ΕΟΚ έχουν την έννοια ότι, στο παρόν στάδιο εξελίξεως του κοινοτικού δικαίου, η θέσπιση σε κράτος μέλος συστήματος εγκρίσεως των οχημάτων που εισάγονται από άλλο κράτος μέλος, όπου έχουν ήδη εγκριθεί, δεν είναι σύμφωνη προς τη συνθήκη παρά μόνον:

- εάν η διαδικασία ελέγχου δεν συνεπάγεται παράλογα έξοδα ή προθεσμίες και οι δημόσιες αρχές διασφαλίζουν ότι αυτοί οι όροι τηρούνται πλήρως όταν ο κατασκευαστής ή οι αντιπρόσωποι είναι επιφορτισμένοι με τη διενέργεια των αναγκαίων ελέγχων,

- εάν επιτρέπεται στον εισαγωγέα να αντικαταστήσει τον έλεγχο με την προσκόμιση εγγράφων εκδιδόμενων στο κράτος μέλος εξαγωγής, στο μέτρο που αυτά τα έγγραφα περιλαμβάνουν τις αναγκαίες πληροφορίες που συγκεντρώθηκαν βάσει των ίδιων διενεργηθέντων ελέγχων.»

α) Εναλλακτική λύση

Από τα παραπάνω συνεπάγεται ότι, όσον αφορά τα έγγραφα σχετικά με τα τεχνικά χαρακτηριστικά του οχήματος που ο αιτών είναι υποχρεωμένος να προσκομίσει μαζί με την αίτησή του, τα κράτη μέλη πρέπει να προσφέρουν τη δυνατότητα επιλογής μεταξύ:

- της προσκόμισης εγγράφου που εκδόθηκε από τον κατασκευαστή ή τον αντιπρόσωπό του στο κράτος μέλος προορισμού το οποίο κατατάσσει το όχημα σε σχέση με τον παρόμοιο τύπο ή ελλείψει αυτού με τον πλησιέστερο εγκεκριμένο τύπο στο εν λόγω κράτος,

- της προσκόμισης εγγράφων (πιστοποιητικό συμμόρφωσης) που εκδόθηκαν στο κράτος μέλος προέλευσης στο μέτρο που τα εν λόγω έγγραφα περιέχουν τις απαραίτητες πληροφορίες 7

Εξάλλου, και στις δύο περιπτώσεις, πρέπει να τηρούνται οι προϋποθέσεις που διευκρινίζονται στη συνέχεια.

β) Παρέμβαση του κατασκευαστή ή του αντιπροσώπου

Όταν τα κράτη μέλη εκχωρούν στους κατασκευαστές ή στους αντιπροσώπους τους ορισμένες αρμοδιότητες δημοσίου δικαίου, όπως η έκδοση των εγγράφων που είναι απαραίτητα για την έγκριση και την εγγραφή οχήματος προέλευσης άλλου κράτους, υποχρεούνται να εξασφαλίσουν ότι τα πρόσωπα αυτά ασκούν τις εν λόγω αρμοδιότητες κατά τρόπο συμβιβάσιμο με τις απαιτήσεις της ελεύθερης κυκλοφορίας εμπορευμάτων στο εσωτερικό της Ένωσης. Ειδικότερα, πρέπει οι κατασκευαστές ή οι αντιπρόσωποί τους να εκδίδουν τα πιστοποιητικά που τους ζητούνται:

- χωρίς να ζητούν να ελέγξουν το όχημα, δεδομένου ότι η παρέμβασή τους αφορά τα τεχνικά χαρακτηριστικά του οχήματος κατά τη στιγμή που τέθηκε για πρώτη φορά στην κυκλοφορία και όχι την κατάσταση του οχήματος κατά τη στιγμή της εισαγωγής 7

- χωρίς να απαιτούν την προσκόμιση εμπορικών εγγράφων σχετικών με το όχημα (απόδειξη αγοράς, εξόφληση ορισμένων τελών, κ.λπ.), εκτός έαν αυτά είναι απολύτως αναγκαία για τον καθορισμό του ακριβούς τύπου του οχήματος (εφόσον τα έγγραφα που συντάχθηκαν στο κράτος προέλευσης δεν το επιτρέπουν) 7

- με λογικό κόστος και εντός λογικών προθεσμιών (ενδεικτικά αναφέρεται ότι ως λογικό θεωρείται κόστος το οποίο ανέρχεται σε 100 Ecu και προθεσμία η οποία δεν υπερβαίνει τις τρεις εβδομάδες).

Στο μέτρο που τα έγγραφα τα οποία έχουν συνταχθεί στο κράτος μέλος προέλευσης του οχήματος περιλαμβάνουν πληροφορίες απαραίτητες για την εγγραφή στο κράτος μέλος προορισμού, το κράτος αυτό είναι υποχρεωμένο να τα αποδεχθεί με τη μορφή και τους όρους με τους οποίους τα έγγραφα αυτά έχουν νόμιμη ισχύ στο κράτος στο οποίο συντάχθηκαν. Ειδικότερα ακόμη, τα κράτη δεν μπορούν να εξαρτούν την αναγνώριση των εγγράφων που έχουν εκδοθεί στα άλλα κράτη μέλη από το εάν τα εν λόγω έγγραφα έχουν επικυρωθεί ή από το αν ανταποκρίνονται σ' έναν τύπο που έχει καθοριστεί από το κράτος μέλος εισαγωγής (βλέπε την προαναφερόμενη απόφαση του Δικαστηρίου στην υπόθεση, Επιτροπή κατά Ιταλίας).

Στην περίπτωση συγκεκριμένων υπονοιών κλοπής, ένα κράτος μέλος μπορεί να λάβει τα αναγκαία μέτρα που επιβάλλονται σεβόμενο τους κανόνες της συνθήκης.

1.2. Η έγκριση ΕΟΚ

Ακρογωνιαίος λίθος της εναρμόνισης στον τομέα αυτό είναι η οδηγία 70/156/ΕΟΚ, όπως τροποποιήθηκε από την οδηγία 92/53/ΕΟΚ, η οποία προβλέπει κοινοτική διαδικασία έγκρισης τύπου «έγκριση ΕΟΚ» μετά από αίτηση του κατασκευαστή. Όπως προαναφέρθηκε, «η έγκριση ΕΟΚ» είναι υποχρεωτική από την 1η Ιανουαρίου 1996 για τα οχήματα Μ1.

Η «έγκριση ΕΟΚ» η οποία καθιερώνεται με την προαναφερθείσα οδηγία, επιφέρει ως αποτέλεσμα τη διαδικασία μέσω της οποίας ένα κράτος μέλος διαπιστώνει ότι ένας τύπος οχήματος είναι σύμφωνος με τις τεχνικές προδιαγραφές των ειδικών κοινοτικών οδηγιών που αποτελούν αναπόσπαστο τμήμα αυτής της διαδικασίας.

Με τον τρόπο αυτό, τα οχήματα που ανταποκρίνονται στις εναρμονισμένες τεχνικές προδιαγραφές μπορούν να τεθούν ελεύθερα στην κυκλοφορία σε ολόκληρη την Κοινότητα συνοδευόμενα από το πιστοποιητικό συμμόρφωσης που εκδίδει ο κατασκευαστής ο οποίος προηγουμένως έχει ζητήσει την «έγκριση ΕΟΚ».

Με βάση το σύστημα που καθορίζεται από την εν λόγω οδηγία, κράτος μέλος δεν μπορεί, για λόγους που αφορούν την κατασκευή ή τη λειτουργία του οχήματος, να αρνηθεί την εγγραφή ή να απαγορεύσει την πώληση ή τη θέση σε λειτουργία οχήματος που αντιστοιχεί σε τύπο τον οποίο έχει χορηγηθεί «έγκριση ΕΟΚ» και συνοδεύεται από ισχύον πιστοποιητικό συμμόρφωσης. Η Επιτροπή υπογραμμίζει ότι η άρνηση ή η απαγόρευση αυτή θα συνιστούσε παραβίαση της εν λόγω οδηγίας.

Όσον αφορά τα εφοδιασμένα με πιστοποιητικό συμμόρφωσης μεταχειρισμένα οχήματα, όπου το πιστοποιητικό αυτό ανταποκρίνεται σε τύπο που έχει λάβει «έγκριση ΕΟΚ», πρέπει να σημειωθεί ότι ούτε στην περίπτωση αυτή θα ήταν δικαιολογημένη η διενέργεια ελέγχου εκ μέρους των αρχών του κράτους μέλους προορισμού σχετικά με την έγκριση του οχήματος: το όχημα εγγράφεται βάσει «έγκρισης ΕΟΚ» η οποία ισχύει σε όλα τα κράτη μέλη. Αντίθετα μπορεί να γίνει αποδεκτός ο τεχνικός έλεγχος για να διαπιστωθεί η κατάσταση στην οποία βρίσκεται το αυτοκίνητο, εφόσον ο έλεγχος αυτός πραγματοποιείται κατά τρόπο που δεν εισάγει διακρίσεις, δηλαδή, σύμφωνα με τους ίδιους όρους και συνθήκες με εκείνον που πραγματοποιείται στο όχημα που έχει προηγουμένως εγγραφεί στο κράτος μέλος προορισμού (βλέπε τμήμα 2 παρακάτω).

Στο άρθρο 8 της οδηγίας 70/156/ΕΟΚ προβλέπονται επίσης ορισμένες εξαιρέσεις από τη διαδικασία κοινοτικής έγκρισης τύπου, ιδίως όσον αφορά τα παραγόμενα σε μικρές σειρές οχήματα και τα οχήματα τέλους σειράς. Στις δύο αυτές περιπτώσεις πρέπει να διευκρινιστούν οι προϋποθέσεις εφαρμογής αυτών των παρεκκλίσεων ώστε να εξασφαλιστεί η ορθή εφαρμογή της εν λόγω οδηγίας.

Κατά πρώτο λόγο και σύμφωνα με το άρθρο 8 παράγραφος 2 της οδηγίας 70/156/ΕΟΚ, κάθε κράτος μέλος μπορεί να αποφασίσει, μετά από αίτημα του κατασκευαστή, τη μη εφαρμογή μιας ή περισσοτέρων οδηγιών:

- όσον αφορά τα παραγόμενα σε μικρές σειρές οχήματα, τα κράτη μέλη δύνανται, αφού ενημερωθούν από το κράτος μέλος που χορήγησε την κατά παρέκκλιση εθνική έγκριση, να δεχθούν ή να αρνηθούν την έγκριση αυτής της κατηγορίας οχημάτων. Εάν η έγκριση γίνει αποδεκτή, η εν λόγω αποδοχή ενδέχεται να συνοδεύεται από ιδιαίτερους όρους σχετικά με την τροποποίηση ορισμένων διατάξεων. Πάντως, οι ζητούμενες από το κράτος μέλος προορισμού τροποποιήσεις θα πρέπει να είναι απαραιτήτως συνυφασμένες με επιτακτικές ανάγκες σχετικές με την οδική ασφάλεια. Εξάλλου, οι εν λόγω τροποποιήσεις, των οποίων τη σκοπιμότητα οφείλει να αποδείξει το κράτος μέλος προορισμού, θα πρέπει να είναι ανάλογες του επιδιωκόμενου στόχου 7

- παρεμφερής διαδικασία εφαρμόζεται και στα οχήματα τέλους σειράς. Έτσι, τα κράτη μέλη προορισμού, μετά από σχετική αίτηση του κατασκευαστή και αφού ενημερωθεί το κράτος που χορήγησε την παρέκκλιση, δύνανται να αποδεχθούν ή να αρνηθούν την εγγραφή και τη θέση σε λειτουργία των οχημάτων αυτών. Στην περίπτωση αυτή, η εν λόγω αποδοχή δεν μπορεί να συνοδεύεται από ειδικούς όρους.

2. Έλεγχος της κατάστασης στην οποία βρίσκεται το όχημα (τεχνικός έλεγχος)

Με την οδηγία 77/143/ΕΟΚ του Συμβουλίου (13), όπως τροποποιήθηκε ιδίως με τις οδηγίες 88/449/ΕΟΚ (14) και 91/328/ΕΟΚ (15), γενικεύεται σε όλα τα κράτη μέλη η υποχρέωση πραγματοποίησης περιοδικού τεχνικού ελέγχου των οχημάτων με κινητήρα συμπεριλαμβανομένων των ιδιωτικών οχημάτων. Όσαν αφορά τα ιδιωτικά οχήματα, η υποχρέωση αυτή ισχύει από την 1η Ιανουαρίου 1995 και από την 1η Ιανουαρίου 1998 θα εφαρμοστεί στα κράτη μέλη όπου, κατά τη στιγμή της έκδοσης των οδηγιών δεν λειτουργούσε παρόμοιο σύστημα περιοδικού τεχνικού ελέγχου. Συνεπώς, στην παρούσα κατάσταση του κοινοτικού δικαίου, οι εθνικοί τεχνικοί έλεγχοι διενεργούνται ή θα διενεργούνται σύμφωνα με ελάχιστους εναρμονισμένες όρους (περιοδικότητα, κατάλογος των προς έλεγχο σημείων, κ.λπ.). Παρότι οι οδηγίες αυτές δεν εφαρμόζονται πλήρως στις συγκεκριμένες περιπτώσεις που αναφέρονται στην παρούσα ανακοίνωση, το περιεχόμενό τους θα μπορούσε να αποδειχθεί χρήσιμο για την ερμηνεία περιπτώσεων όπου πρέπει να επαληθευτεί το κατά πόσον ένα εθνικό μέτρο συμβιβάζεται με το κοινοτικό δίκαιο, ιδιαίτερα όσον αφορά τα σημεία που έχουν ήδη αποτελέσει το αντικείμενο επιμέρους οδηγιών (σύστημα πέδησης, εκπομπές και αποτελεσματικότητα των φρένων).

Εφόσον οι τεχνικοί έλεγχοι στα οχήματα δεν έχουν εναρμονιστεί πλήρως σε κοινοτικό επίπεδο το ζήτημα της συμβατότητας των τεχνικών ελέγχων με το κοινοτικό δίκαιο μπορεί να εξεταστεί βάσει δύο υποθέσεων:

2.1. Οχήματα με «εθνική έγκριση»

Όπως αποφάνθηκε το Δικαστήριο με την απόφασή του στην υπόθεση Schloh contre Auto contrτle technique, οι τεχνικοί έλεγχοι αποτελούν διατυπώσεις που καθιστούν δυσκολότερη και δαπανηρότερη την εγγραφή εισαγόμενων οχημάτων και, κατά συνέπεια, αποκτούν το χαρακτήρα μέτρων ισοδύναμου αποτελέσματος με ποσοτικό περιορισμό, κατά την έννοια του άρθρου 30 της συνθήκης. Στο πλαίσιο του άρθρου 36 μπορούν εντούτοις να δικαιολογηθούν οι διατυπώσεις αυτές, για λόγους που αφορούν την προστασία της υγείας και της ζωής των ανθρώπων, υπό την προϋπόθεση ότι αποδεικνύεται αφενός ότι ο εν λόγω τεχνικός έλεγχος είναι απαραίτητος για να επιτευχθεί ο επιδιωκόμενος στόχος και αφετέρου ότι δεν αποτελούν αυθαίρετη διάκριση ούτε συγκεκαλυμμένο περιορισμό του εμπορίου μεταξύ κρατών μελών.

Λαμβάνοντας υπόψη την πρώτη προϋπόθεση, το Δικαστήριο τόνισε ότι ο τεχνικός έλεγχος μπορεί να θεωρηθεί απαραίτητος για την προστασία της υγείας και της ζωής των ανθρώπων όταν το συγκεκριμένο όχημα έχει τεθεί προηγουμένως σε κυκλοφορία (στην πράξη: αν έχει εγγραφεί προηγουμένως στο κράτος μέλος προέλευσης, έστω και προσωρινά). Πράγματι ο τεχνικός έλεγχος αποσκοπεί στο να επαληθεύσει ότι το συγκεκριμένο όχημα δεν έχει υποστεί ούτε ατύχημα ούτε μετατροπές και ότι είναι σε καλή κατάσταση.

Όσον αφορά τη δεύτερη προϋπόθεση, το Δικαστήριο υπογράμμισε ότο ο τεχνικός έλεγχος των εισαγόμενων οχημάτων δεν μπορεί να θεωρηθεί δικαιολογημένος βάσει του άρθρου 36, εάν αποδειχθεί ότι ο έλεγχος αυτός δεν επιβάλλεται στα οχήματα εθνικής καταγωγής για τα οποία ζητείται η εγγραφή υπό τους ίδιους όρους. Μια τέτοια κατάσταση θα αποδείκνυε πράγματι ότι το επίμαχο μέτρο δεν θεσπίστηκε πραγματικά για να προστατευθεί η υγεία και η ζωή των ανθρώπων αλλά ότι στην ουσία αποτελεί μέσο αυθαίρετων διακρίσεων στο εμπόριο μεταξύ κρατών μελών.

Από τα ανωτέρω προκύπτει ότι, στη σημερινή πορεία εξέλιξης του κοινοτικού δικαίου, τα κράτη μέλη μπορούν, για όχημα το οποίο προηγουμένως είχε εγγραφεί σε άλλο κράτος μέλος, να πραγματοποιούν έλεγχο της κατάστασής του με σκοπό την εγγραφή του, μόνο εάν ένας τέτοιος έλεγχος εφαρμόζεται επίσης με τους ίδιους όρους και στην περίπτωση αλλαγής της εγγραφής οχήματος το οποίο προηγουμένως είχε εγγραφεί στο έδαφός τους.

Τέλος, η Επιτροπή θεωρεί ότι σε περίπτωση που ένα όχημα έχει κριθεί ως ακατάλληλο για την κυκλοφορία μετά από τεχνικό έλεγχο που πραγματοποιήθηκε σε άλλο κράτος μέλος ή σε τρίτη χώρα, το γεγονός αυτό μπορεί να αποτελέσει τεκμήριο ότι το όχημα είναι ακατάλληλο, από τεχνική άποψη, για κυκλοφορία, και θα αιτιολογούσε την υποχρέωση διενέργειας πρόσθετου τεχνικού ελέγχου.

2.2. Οχήματα με «έγκριση ΕΟΚ»

- Η απαίτηση διενέργειας τεχνικού ελέγχου για τα καινουργή οχήματα με έγκριση ΕΟΚ και για τα οποία προσκομίζεται έγκυρο πιστοποιητικό συμμόρφωσης θα συνιστούσε παραβίαση της οδηγίας με την οποία θεσπίζεται η εν λόγω έγκριση ΕΟΚ.

- Εξάλλου, το να εξαρτηθεί η εγγραφή μεταχειρισμένου οχήματος με έγκριση ΕΟΚ, το οποίο αποκτήθηκε σε άλλο κράτος μέλος, από το αποτέλεσμα τεχνικού ελέγχου στο κράτος μέλος προορισμού, θα αποτελούσε προϋπόθεση ασυμβίβαστη με το κοινοτικό δίκαιο εκτός εάν παρόμοιος έλεγχος πραγματοποιείται επίσης, με τους ίδιους όρους σε περίπτωση αλλαγής εγγραφής οχήματος το οποίο έχει προηγουμένως εγγραφεί στο έδαφος του κράτους μέλους προορισμού. Έτσι, παραδείγματος χάρη, το κράτος μέλος προορισμού θα παραβίαζε το άρθρο 30 της συνθήκης εάν εξαρτούσε την εγγραφή των μεταχειρισμένων οχημάτων που έχουν ήδη λάβει έγκριση ΕΟΚ και έχουν αποκτηθεί σε άλλο κράτος μέλος, από τη διενέργεια τεχνικού ελέγχου τη στιγμή που, για τα οχήματα που ανταποκρίνονται στους ίδιους όρους αλλά έχουν αποκτηθεί και εγγραφεί στο κράτος μέλος προορισμού, ο τεχνικός έλεγχος θα ήταν απαραίτητος μόνο μετά την παρέλευση ορισμένου χρονικού διαστήματος. Και στην περίπτωση αυτή εφαρμόζονται οι προαναφερθείσες (σημείο 2.1) αρχές που όρισε το Δικαστήριο στο πλαίσιο της ερμηνείας των άρθρων 30 και 36 της συνθήκης.

3. Εγγυήσεις στον αιτούντα σχετικά με τη διαδικασία της εγγραφής

Η Επιτροπή διαπίστωσε επανειλημμένα ότι, ανεξάρτητα από τους λόγους στους οποίους βασίζεται μία άρνηση εγγραφής οχήματος το οποίο προηγουμένως ήταν εγγεγραμμένο σε άλλο κράτος μέλος, οι λόγοι αυτοί δεν γνωστοποιούνται σαφώς στον αιτούνται την εγγραφή. Η άγνοια του συγκεκριμένου προβλήματος που τίθεται κατά την εγγραφή του οχήματός του και, κατά συνέπεια, η αδυναμία του να διορθώσει την κατάσταση αποτελούν, για τον αιτούντα την εγγραφή, μία δυσκολία τουλάχιστον τόσο σημαντική όσο και η επίλυση του συγκεκριμένου προβλήματος.

Για το σκοπό αυτό, η Επιτροπή αναφέρεται στο άρθρο 12 της οδηγίας 70/156/ΕΟΚ, όπως τροποποιήθηκε από την οδηγία 92/53/ΕΟΚ, το οποίο ορίζει για τα καινούργια οχήματα ότι: «όλες οι αποφάσεις που λαμβάνονται σύμφωνα με τις διατάξεις οι οποίες εγκρίνονται κατ' εφαρμογήν της παρούσας οδηγίας και απορρίπτουν ή αποσύρουν έγκριση τύπου, αρνούνται τη χορήγηση άδειας κυκλοφορίας ή απαγορεύουν την πώληση, πρέπει να αναφέρουν λεπτομερώς τους λόγους επί των οποίων βασίζονται. Η απόφαση κοινοποιείται στο ενδιαφερόμενο μέρος το οποίο, ταυτόχρονα, ενημερώνεται και για τα ένδικα μέσα που του παρέχονται από τους ισχύοντες νόμους των κρατών μελών και για την προθεσμία άσκησής τους».

Η Επιτροπή θεωρεί επομένως ότι οι εγγύησεις για τη διαδικασία, οι οποίες προβλέπονται στο άρθρο αυτό, πρέπει να εξασφαλίζονται για κάθε πρόσωπο που ζητά την εγγραφή οχήματος ανεξάρτητα από τη νομική βάση της εν λόγω εγγραφής.

IV. ΠΑΡΑΔΕΙΓΜΑΤΑ

Προκειμένου να διευκρινιστεί πώς πρέπει να εφαρμόζονται στην πράξη οι προαναφερθείσες αρχές, παρατίθενται ενδεικτικά μερικά παραδείγματα:

1. Απόκτηση οχημάτων με «έγκριση ΕΟΚ»

1.1. Ο κύριος Pιrez, κάτοικος του κράτους μέλους Α, αγοράζει στο κράτος μέλος Β ένα καινούργιο όχημα. Εφόσον στη συγκεκριμένη περίπτωση το όχημα ανταποκρίνεται σε τύπο που έχει λάβει «έγκριση ΕΟΚ», το όχημα μπορεί να εγγραφεί στο κράτος μέλος Α χωρίς να απαιτούνται οι διατυπώσεις σχετικά με τα τεχνικά χαρακτηριστικά του οχήματος. Αν το όχημα δεν οδηγηθεί στο κράτος μέλος Α με τη βοήθεια άλλου μεταφορικού μέσου (τραίνο, φορτηγό, κ.λπ.) θα πρέπει να εφοδιαστεί με προσωρινή πινακίδα (πινακίδα «διέλευσης»). Οι προαναφερθείσες αρχές εφαρμόζονται, τηρουμένων των αναλογιών, και στην περίπτωση κατά την οποία το όχημα αγοράζει μεσάζων για λογαριασμό του κυρίου Pιrez.

1.2. Αν η κυρία Dupont, κάτοικος του κράτους μέλους Α, αγοράσει στο κράτος μέλος Β μεταχειρισμένο όχημα εφοδιασμένο με πιστοποιητικό συμμόρφωσης στο οποίο βεβαιώνεται ότι το όχημα αντιστοιχεί σε τύπο που έχει λάβει «έγκριση ΕΟΚ», το κράτος μέλος Α δύναται να απαιτήσει τη διενέργεια τεχνικού ελέγχου για τη φυσική κατάσταση του οχήματος μόνο υπό την προϋπόθεση ότι παρόμοιος έλεγχος απαιτείται και για τις συναλλαγές που λαμβάνουν χώρο στο εσωτερικό του κράτους μέλους Α σε παρόμοιες περιστάσεις (παλαιότητα του οχήματος, νέα εγγραφή κ.λπ.).

2. Απόκτηση οχημάτων με εθνική έγκριση

2.1. Ο κύριος Smith, κάτοικος του κράτους μέλους Α, μεταβαίνει στο κράτος μέλος Β για να αγοράσει καινούργιο όχημα το οποίο αντιστοιχεί σε τύπο που έχει λάβει εθνική έγκριση στο κράτος της κατοικίας του ή το παραγγέλλει σε διανομέα εγκατεστημένο στο κράτος Β. Συνεπώς το όχημα του παραδίδεται με πιστοποιητικό συμμόρφωσης προς εγκεκριμένο τύπο στο κράτος μέλος Α. Στην περίπτωση αυτή, οι αρχές του κράτους μέλους Α υποχρεούνται να προβούν στην εγγραφή υπό τους ίδιους όρους όπως εάν το όχημα είχε αγοραστεί από αντιπρόσωπο εγκατεστημένο στο κράτος μέλος Α.

2.2. Ο κύριος Maier, εγκατεστημένος στο κράτος μέλος Α, αγοράζει στο κράτος μέλος Β καινούργιο όχημα που προορίζεται για την αγορά του κράτους μέλους Β και αντιστοιχεί σε τύπο που έχει λάβει έγκριση εθνικής ισχύος στο κράτος Β. Το όχημα εγγράφεται στο κράτος μέλος Β, σε μια προσωρινή σειρά (πινακίδες «transit»), και μεταφέρεται στο κράτος Α. Ο κύριος Maier επικοινωνεί με τον επίσημο αντιπρόσωπο του κατασκευαστή του οχήματος για το κράτος μέλος Α και του ζητά ένα πιστοποιητικό συμμόρφωσης ή ένα ανάλογο έγγραφο. Ο αντιπρόσωπος του κατασκευαστή διαπιστώνει ότι το όχημα είναι όμοιο με τύπο εγκεκριμένο στο κράτος μέλος Α, εκτός από ορισμένες λεπτομέρειες 7 το όχημα διαθέτει 3 πόρτες αντί για 5. Ο αντιπρόσωπος του κατασκευαστή εκδίδει συνεπώς έγγραφο στο οποίο βεβαιώνεται ότι το όχημα αντιστοιχεί στο εγκεκριμένο τύπο στη χώρα Α, με την επιφύλαξη ορισμένων σημείων τα οποία αναφέρει. Ο κύριος Maier προσκομίζει το έγγραφο αυτό μαζί με την αίτηση εγγραφής. Επειδή τα σημεία που επισημαίνει ο αντιπρόσωπος του κατασκευαστή δεν δημιουργούν πρόβλημα ασφάλειας το όχημα πρέπει να εγγραφεί χωρίς καθυστέρηση.

2.3. Αν, στα δύο προηγούμενα παραδείγματα, το εν λόγω όχημα δεν ήταν καινούργιο αλλά μεταχειρισμένο, το κράτος μέλος Α θα μπορούσε να απαιτήσει τη διενέργεια τεχνικού ελέγχου για να διαπιστωθεί η κατάσταση του αυτοκινήτου κατά την εγγραφή του, υπό την προϋπόθεση όμως ότι ο έλεγχος αυτός θα διενεργηθεί κατά τρόπο που να μην εισάγει διακρίσεις σε σχέση με τα οχήματα που βρίσκονται στην ίδια κατάσταση στο κράτος μέλος Α.

V. ΔΙΑΦΟΡΑ ΖΗΤΗΜΑΤΑ ΠΟΥ ΣΥΝΔΕΟΝΤΑΙ ΜΕ ΤΙΣ ΜΕΤΑΒΙΒΑΣΕΙΣ ΟΧΗΜΑΤΩΝ ΜΕΤΑΞΥ ΚΡΑΤΩΝ ΜΕΛΩΝ

Είναι χρήσιμο να συμπληρωθεί η παρούσα ανακοίνωση με ορισμένες πληροφορίες για ζητήματα το οποία, χωρίς να συνδέονται νομικά με το αντικείμενό της, τίθενται αναπόφευκτα στον ιδιώτη αγοραστή οχήματος σε άλλο κράτος μέλος.

1. Σε ποιο κράτος μέλος πρέπει να εγγραφεί ένα όχημα;

Τα φορολογικά καθεστώτα που εφαρμόζονται για τα οχήματα εξακολουθούν να παρουσιάζουν σημαντικές διαφορές από το ένα κράτος μέλος στο άλλο. Ένας ιδιώτης δεν έχει επομένως τη δυνατότητα να αποφασίσει ελεύθερα σε ποιο κράτος θα εγγράψει το όχημά του, καθότι έτσι θα υπήρχε κίνδυνος να εγγραφούν όλα τα οχήματα στο κράτος μέλος με το χαμηλότερο επίπεδο φορολόγησης.

Καταρχήν, ο κάθε ενδιαφερόμενος οφείλει να εγγράψει το όχημά του στο κράτος μέλος στο οποίο κατοικεί μόνιμα. Στο μέτρο που το όχημα έχει αποκτηθεί με τους γενικούς όρους φορολογίας που ισχύουν στην εσωτερική αγορά αυτού του κράτους μέλους, θα μπορεί να χρησιμοποιηθεί προσωρινά στα υπόλοιπα κράτη μέλη, απαλλασσόμενο από την υποχρέωση καταβολής τελών που ισχύει σ' αυτά τα κράτη, με τις προϋποθέσεις που καθορίζονται στην οδηγία 83/182/ΕΟΚ του Συμβουλίου (16).

Η οδηγία αυτή προσδιορίζει τη «συνήθη κατοικία» ως «τον τόπο στον οποίο ένα άτομο διαμένει συνήθως, δηλαδή τουλάχιστον 185 ημέρες ανά ημερολογιακό έτος, λόγω προσωπικών και επαγγελματικών δεσμών ή, στην περίπτωση ατόμου χωρίς επαγγελματικούς δεσμούς, λόγω προσωπικών δεσμών από τους οποίους προκύπτουν στενοί δεσμοί μεταξύ αυτού του ατόμου και του τόπου στον οποίο κατοικεί». Εξάλλου, προβλέπονται πιο συγκεκριμένοι κανόνες στην περίπτωση ατόμου του οποίου οι επαγγελματικοί δεσμοί βρίσκονται σε τόπο άλλον από τον τόπο των προσωπικών του δεσμών.

Κράτος μέλος που χορηγεί ατέλεια για την προσωρινή χρησιμοποίηση ενός οχήματος δεν μπορεί προφανώς να απαιτήσει την εγγραφή του οχήματος αυτού στο έδαφός του.

2. Ποιοι φόροι οφείλονται στην περίπτωση μόνιμης μεταβίβασης οχήματος μεταξύ κρατών μελών;

Η απάντηση στο ερώτημα αυτό εξαρτάται από τις περιστάσεις υπό τις οποίες πραγματοποιήθηκε η μεταβίβαση του οχήματος. Πρέπει να γίνει διάκριση μεταξύ του ΦΠΑ και των λοιπών φόρων που μπορούν επίσης να ζητηθούν από τις φορολογικές αρχές του κράτους μέλους στον τομέα αυτό:

2.1. Ο ΦΠΑ

Από την 1η Ιανουαρίου 1993, όταν ένα πρόσωπο μεταφέρει τη συνήθη κατοικία του, το κράτος μέλος προορισμού δεν δικαιούται να απαιτήσει την καταβολή ΦΠΑ για τα προσωπικά αντικείμενα που ο ενδιαφερόμενος μεταφέρει μαζί του. Η αρχή αυτή εφαρμόζεται και στα οχήματα.

Όσον αφορά την απόκτηση οχήματος με κινητήρα σ' ένα κράτος μέλος με σκοπό την εγγραφή και χρησιμοποίησή του σε άλλο κράτος μέλος, πρέπει να υπενθυμιστεί ότι σύμφωνα με την οδηγία 91/680/ΕΟΚ του Συμβουλίου (17):

Τα καινουργή οχήματα με κινητήρα υπόκεινται στο ΦΠΑ στο κράτος μέλος προορισμού, δηλαδή στο κράτος όπου θα χρησιμοποιηθεί το όχημα. Συνεπώς τα καινουργή οχήματα που αγοράζονται σε κράτος μέλος άλλο από εκείνο του προορισμού θα μπορούν να αποκτηθούν σε τιμή εκτός ΦΠΑ.

Τα μεταχειρισμένα οχήματα με κινητήρα υπόκεινται στον ΦΠΑ στο κράτος μέλος όπου πραγματοποιήθηκε η αγορά.

Για την εφαρμογή των προαναφερόμενων αρχών:

- θεωρούνται ως οχήματα με κινητήρα τα οχήματα επίγειας μεταφοράς με κινητήρα κυλινδρισμού ανώτερου των 48 cc ή ιπποδύναμης ανώτερης των 7,2 kW, τα οποία προορίζονται για τη μεταφορά προσώπων ή εμπορευμάτων 7

- θεωρούνται ως καινουργή οχήματα εκείνα των οποίων η παράδοση πραγματοποιείται εντός χρονικού διαστήματος μικρότερου των έξι μηνών από την ημερομηνία της πρώτης θέσης σε λειτουργία ή έχουν διανύσει λιγότερα από 6 000 χιλιόμετρα [βλέπε οδηγία 94/5/ΕΚ του Συμβουλίου (18)].

2.2. Λοιποί φόροι εκτός του ΦΠΑ

Εξάλλου, εκτός του ΦΠΑ, τα κράτη μέλη μπορούν να επιβάλουν στα οχήματα και άλλους φόρους υπό την προϋπόθεση πάντως ότι οι εν λόγω φορολογίες δεν συνεπάγονται, στο πλαίσιο των συναλλαγών μεταξύ κρατών μελών, τη διεκπεραίωση διατυπτώσεων που συνδέονται με τη διέλευση συνόρων [βλέπε οδηγία 92/12/ΕΟΚ του Συμβουλίου (19)]. Έτσι, τα κράτη μέλη επιβάλλουν φόρους ιδίως κατά την εγγραφή των οχημάτων.

Σύμφωνα με τα χαρακτηριστικά των φόρων αυτών, στο κοινοτικό δίκαιο μπορεί να προβλεφθεί η χορήγηση ατέλειας αν το όχημα μεταβιβάζεται από ένα κράτος μέλος σε άλλο λόγω μεταφοράς της συνήθους κατοικίας του ιδιοκτήτη του οχήματος. Στην περίπτωση αυτή, το όχημα πρέπει να έχει αποκτηθεί σύμφωνα με τους γενικούς όρους φορολογίας που ισχύουν στην εσωτερική αγορά άλλου κράτους μέλους, να έχει χρησιμοποιηθεί πραγματικά από τον ενδιαφερόμενο, στο κράτος αυτό, για χρονικό διάστημα τουλάχιστον 6 μηνών [βλέπε οδηγία 83/183/ΕΟΚ του Συμβουλίου (20)].

3. Ποια είναι η διάρκεια ισχύος της προσωρινής εγγραφής;

Εναπόκειται στο κράτος μέλος που εκδίδει προσωρινή άδεια κυκλοφορίας (πινακίδες «τελωνείου», «transit», κ.πλ.) να καθορίσει τη διάρκεια ισχύος αυτής της άδειας η οποία ποικίλλει ανάλογα με το κράτος μέλος και ανάλογα με την εκάστοτε σειρά της πινακίδας. Η Επιτροπή θεωρεί εξάλλου ότι οι αρχές του κράτους μέλους προορισμού του οχήματος οι οποίες παρέχουν στο όχημα αυτό άδεια κυκλοφορίας με πινακίδες προέλευσης, για συγκεκριμένο χρονικό διάστημα, ή με προσωρινές πινακίδες τις οποίες παραδίδουν οι ίδιες, δεν έχουν τη δυνατότητα να κινήσουν τις προβλεπόμενες διαδικασίες για υπέρβαση της διάρκειας ισχύος αυτής της άδειας ή αυτής της πινακίδας, όταν οι ίδιες αυτές αρχές είναι υπεύθυνες για την καθυστέρηση στη χορήγηση οριστικών πινακίδων.

4. Ισχύει για ένα εισαγόμενο όχημα η εγγύηση του κατασκευαστή;

Οι επιχειρήσεις του δικτύου διανομής κάθε κατασκευαστή εξασφαλίζουν συνήθως την παροχή εγγύησης και τη δωρεάν εξυπηρέτηση των πελατών, καθώς και την εξυπηρέτηση σε περίπτωση αξιώσεων επιστροφής, εντός του ελάχιστου ορίου που προβλέπεται από τον κατασκευαστή, και αυτό ανεξάρτητα από τον τόπο αγοράς του οχήματος εντός της κοινής αγοράς [βλέπε κανονισμό (ΕΚ) αριθ. 1475/95], έναντι προσκόμισης των σχετικών με την εγγύηση εγγράφων, υπογεγραμμένων από αντιπρόσωπο του επίσημου δικτύου διανομής.

5. Τι συμβαίνει σε περίπτωση προβλημάτων κατά την εισαγωγή ή την εγγραφή;

Κάθε πρόσωπο που διαπιστώνει ότι δεν τηρούνται οι αρχές της ανακοίνωσης αυτής ή αντιμετωπίζει δυσκολίες κατά την εισαγωγή ή την εγγραφή οχήματος που προέρχεται από άλλο κράτος μέλος, καλείται να έρθει σ' επαφή με την Επιτροπή, απευθυνόμενος:

- είτε απευθείας στη Γενική Γραμματεία της Επιτροπής, rue de la Loi/Wetstraat 200, B-1049 Bruxelles, Brussel,

- είτε σ' ένα από τα γραφεία της Επιτροπής, των οποίων ο κατάλογος παρατίθεται στη συνέχεια.

Εξάλλου, μπορεί να γίνει επίκληση των αρχών που διατυπώνονται στην παρούσα ερμηνευτική ανακοίνωση ενώπιον όλων των εθνικών δικαστηρίων στα οποία υποβάλλονται προς επίλυση διαφορών σχετικά με την έγκριση ή εγγραφή εισαγόμενου οχήματος. Τα άρθρα 30 και 36 περιλαμβάνονται πράγματι μεταξύ των διατάξεων της συνθήκης που έχουν άμεσο αποτέλεσμα και που δημιουργούν, για τους ιδιώτες, δικαιώματα τα οποία τα εθνικά δικαστήρια πρέπει να διασφαλίζουν [απόφαση Iannelli και Volpi της 22ας Μαρτίου 1977, υπόθεση 74/76 (21)].

Γραφεία της Επιτροπής

ΑΥΣΤΡΙΑ

Wien

Europδische Kommission

Vertretung in Φsterreich

Hoyosgasse 5

AT-1040 Wien

Τηλ. (43-1) 505 33 79

documentation: (43-1) 505 74 52

Τέλεφαξ (43-1) 5050 33 79-7

ΒΕΛΓΙΟ

Bruxelles/Brussel

Commission europιenne

Bureau en Belgique

Rue Archimθde 73

B-1040 Bruxelles

Τηλ. (32-2) 295 38 44

Τέλεφαξ (32-2) 295 01 66

Europese Commissie

Bureau in Belgiλ

Archimedesstraat 73

B-1040 Brussel

Τηλ. (32-2) 295 38 44

Τέλεφαξ (32-2) 295 01 66

ΓΑΛΛΙΑ

Paris

Commission europιenne

Reprιsentation en France

288, boulevard Saint-Germain

F-75007 Paris

Τηλ. (33-1) 40 63 38 00

Τέλεφαξ (33-1) 45 56 94 17/18/19

Τέλεξ CCE BRF 20227 1 F

Marseille

Commission europιenne

Reprιsentation ΰ Marseille

2. rue Henri-Barbusse (CMCI)

F-13241 Marseille Cedex 01

Τηλ. (33) 91 91 46 00

Τέλεφαξ (33) 91 90 98 07

Τέλεξ (042) 402538 EURMA

ΓΕΡΜΑΝΙΑ

Bonn

Europδische Kommission

Vertretung in der BRD

Zitelmannstraίe 22

D-53113 Bonn

Τηλ. (49-228) 530 09-0

Τέλεφαξ (49-228) 530 09-50, 530 09-12

Τέλεξ (041) 886648 EUROP D

Ταχυδρομική διεύθυνση:

Europδische Kommission

Postfach 53106

D-53113 Bonn

Berlin

Europδische Kommission - Vertretung in der

BRD - Vertretung in Berlin

Kurfόrstendamm 102

D-10711 Berlin

Τηλ. (49-30) 896 09 30

Τέλεφαξ (49-30) 892 20 59

Τέλεξ (041) 184015 EUROP D

Mόnchen

Europδische Kommission - Vertretung in der

BRD - Vertretung in Mόnchen

Erhardtstraίe 27

D-80331 Mόnchen

Τηλ. (49-89) 202 10 11

Τέλεφαξ (49-89) 202 10 15

Τέλεξ (041) 5218135

ΔΑΝΙΑ

Kψbenhavn

Europa-Kommissionen

Reprζsentation i Danmark

Hψjbrohus, Ostergade 61

DK-1004 Kψbenhavn K

Τηλ. (45-33) 14 41 40

Τέλεφαξ secrιtariat: (45-33) 11 12 03, 14 13 92

documentation: (45-33) 14 14 47

Ταχυδρομική διεύθυνση:

Europa-Kommissionen

Postbox 144

DK-1004 Kψbenhavn K

ΕΛΛΑΔΑ

Αθήνα

Ευρωπαϊκή Επιτροπή

Αντιπροσωπεία στην Ελλάδα

Βασιλίσσης Σοφίας 2

GR-10674 Αθήνα

Τηλ. (30-1) 725 10 00

Τέλεφαξ (30-1) 724 46 20

Τέλεξ (0601) 219324 ECAT GR

ΗΝΩΜΕΝΟ ΒΑΣΙΛΕΙΟ

London

European Commission

Representation in the United Kingdom

Jean Monnet House

8, Storey's Gate

London SW 1P 3AT

United Kingdom

Τηλ. (44-71) 973 19 92

Τέλεφαξ (44-71), reception: 973 19 00 7

policy and coordination: 973 19 10 7

administration: 973 18 95 7

media: 973 19 07

Τέλεξ (051) 23208 EURUK G

Belfast

European Commission

Representation in Northern Ireland

Windsor House

9/15 Bedford Street

Belfast BT2 7EG

United Kingdom

Τηλ. (44-232) 24 07 08

Τέλεφαξ (44-232) 24 82 41

Cardiff

European Commission

Representation in Wales

4 Cathedral Road

Cardiff CF1 9 SG

United Kingdom

Τηλ. (44-1222) 37 16 31

Τέλεφαξ (44-1222) 39 54 89

Edinburgh

European Commission

Representation in Scotland

9 Alva Street

Edinburgh EH2 4 PH

United Kingdom

Τηλ. (44-131) 225 20 58

Τέλεφαξ (44-131) 226 41 05

ΙΡΛΑΝΔΙΑ

Dublin

European Commission

Representation in Ireland

Jean Monnet Centre

39 Molesworth Street

Dublin 2

Ireland

Τηλ. (353-1) 671 22 44

Τέλεφαξ (353-1) 671 26 57

ΙΣΠΑΝΙΑ

Madrid

Comisiσn Europea

Representaciσn en Espaρa

Paseo de la Castellana, 46

E-28046 Madrid

Τηλ. (34-1) 431 57 11

Τέλεφαξ (34-1) 576 03 87, 577 29 23

Barcelona

Comisiσn Europea

Representaciσn en Barcelona

Av. Diagonal, 407 bis. Planta 18

E-08008 Barcelona

Τηλ. (34-3) 415 81 77 (5 lignes)

Τέλεφαξ (34-3) 415 63 11

ΙΤΑΛΙΑ

Roma

Commissione europea

Rappresentanza in Italia

Via Poli, 29

I-00187 Roma

Τηλ. (39-6) 69 99 91

Τέλεφαξ (39-6) 679 16 58, 679 36 52

Milano

Commissione europea

Ufficio di Milano

Corso Magenta 59

I-20123 Milano

Τηλ. (39-2) 48 01 25 05

Τέλεφαξ (39-2) 481 85 43

Τέλεξ (043) 316200 EURMIL I

ΚΑΤΩ ΧΩΡΕΣ

Den Haag

Europese Commissie

Bureau in Nederland

Korte Vijverberg 5

NL-2513 AB Den Haag

Nederland

Τηλ. (31-70) 346 93 26

Τέλεφαξ (31-70) 364 66 19

Τέλεξ (044) 31094 EURCO NL

Ταχυδρομική διεύθυνση:

Europese Commissie

Postbus 30465

NL-2500 GL Den Haag

Nederland

ΛΟΥΞΕΜΒΟΥΡΓΟ

Luxembourg

Commission europιenne

Reprιsentation au Luxembourg

Bβtiment Jean Monnet

Rue Alcide De Gasperi

L-2920 Luxembourg

Τηλ. (352) 43 01-1

Τέλεφαξ (352) 43 01-344 33

Τέλεξ 3423, 3446, 3476 COMEUR LU

ΠΟΡΤΟΓΑΛΙΑ

Lisboa

Comissγo-Europeia

Gabinete em Portugal

Centro Europeu Jean Monnet

Largo Jean Monnet 1-10°

P-1200 Lisboa

Τηλ. (351-1) 350 98 00

Τέλεφαξ (351-1) 350 98 01/02/03

Τέλεξ (0404) 18810 COMEUR P

ΣΟΥΗΔΙΑ

Stockholm

Europeiska kommissionen

Delegation i Sverige

Hamngatan 6

Box 7323

S-10390 Stockholm

Τηλ. (46-8) 611 11 72

Τέλεφαξ (46-8) 611 44 35

ΦΙΝΛΑΝΔΙΑ

Helsinki

Euroopan komissio

Suomen edustusto

Pohjoisesplanadi 31

FIN-00131 Helsinki

Τηλ. (358-0) 65 64 20

Τέλεφαξ (358-0) 65 67 28 7

presse et information: (358-0) 62 68 71

Ταχυδρομική διεύθυνση:

Euroopan komissio

PO Box 234

FIN-00131 Helsinki

ΗΝΩΜΕΝΕΣ ΠΟΛΙΤΕΙΕΣ

Ουάσιγκτον

2100 M Street, NW (7th floor)

DC 20037 Washington

United States of America

Τηλ. (1-202) 862 95 00, 862 95 01, 862 95 02

Τέλεφαξ (1-202) 429 17 66

Νέα Υόρκη

(United Nations)

3, Dag Hammarskjφld Plaza

305 East, 47th Street

NY 10017 New York

United States of America

Τηλ. (1-212) 371 38 04

Τέλεφαξ delegation: (1-212) 758 27 18 7

press and public affairs: (1-212) 688 10 13

ΙΑΠΩΝΙΑ

Europa House

9-15 Sanbancho-Chiyoda-Ku

102 Tokyo

Japan

Τηλ. direct line head of press and information:

(81-3) 32 39 04 61

Τέλεφαξ (81-3) 32 61 51 94, 32 39 93 37

Τέλεξ (072) 28567 COMEUTOK J

(1) ΕΕ αριθ. C 281 της 4. 11. 1988, σ. 9.

(2) Συλλογή 1986, σ. 1855.

(3) Συλλογή 1987, σ. 2525.

(4) Συλλογή 1987, σ. 2717.

(5) ΕΕ αριθ. L 42 της 23. 2. 1970, σ. 1.

(6) ΕΕ αριθ. L 225 της 10. 8. 1992, σ. 1.

(7) Βλέπε παράρτημα ΙΙ της οδηγίας 70/156/ΕΟΚ.

(8) ΕΕ αριθ. L 225 της 10. 8. 1992, σ. 72.

(9) ΕΕ αριθ. C 329 της 18. 12. 1991, σ. 20.

(10) Βλέπε τον κανονισμό (ΕΚ) αριθ. 1475/95 της Επιτροπής, της 28ης Ιουνίου 1995, σχετικά με την εφαρμογή του άρθρου 85 παράγραφος 3 της συνθήκης σε ορισμένες κατηγορίες συμφωνιών διανομής πώλησης και εξυπηρέτησης των πελατών πριν και μετά την πώληση αυτοκινήτων οχημάτων (ΕΕ αριθ. L 145 της 29. 6. 1995, σ. 25).

(11) Στο πλαίσιο της ολοκλήρωσης της εσωτερικής αγοράς και της κατάργησης των ελέγχων στα σύνορα μετά την 1η Ιανουαρίου 1993, δεν ενδείκνυται η χρησιμοποίηση των όρων «εισαγωγή/εξαγωγή». Συνεπώς, οι όροι αυτοί θα χρησιμοποιούνται μόνο όταν γίνεται αναφορά σε απόφαση του Δικαστηρίου που εκδόθηκε πριν από την εν λόγω ημερομηνία.

(12) Συλλογή 1986, σ. 419.

(13) ΕΕ αριθ. L 47 της 18. 2. 1977, σ. 47.

(14) ΕΕ αριθ. L 222 της 12. 8. 1988, σ. 10.

(15) ΕΕ αριθ. L 178 της 6. 7. 1991, σ. 29.

(16) ΕΕ αριθ. L 105 της 23. 4. 1983, σ. 59.

(17) ΕΕ αριθ. L 376 της 31. 12. 1991, σ. 1.

(18) ΕΕ αριθ. L 60 της 3. 3. 1994, σ. 16.

(19) ΕΕ αριθ. L 76 της 23. 3. 1992, σ. 1.

(20) ΕΕ αριθ. L 105 της 23. 4. 1983, σ. 64.

(21) Συλλογή 1977, σ. 557.